Seksklag teen Fransman teruggetrek | Maroela Media
Luvuyo Mfaku, woordvoerder van die Nasionale Vervolgingsgesag (NVG), het gesê die direkteur van openbare vervolging het besluit dat Fransman nie vervolg sal word nie weens 'n tekort aan bewyse.
Die aanklag hou verband met 'n saak wat teen Fransman geopen is gedurende die ANC se 104de verjaardagviering in Rustenburg. Volgens 'n 21-jarige vrou van Stellenbosch het Fransman, wat toe haar werkgewer was, haar seksueel geteister toe sy hom na die viering vergesel het.
Die terugtrek van die aanklagte kom slegs 'n dag nadat Fransman oor die naweek gesê het hy is oortuig dat hy weer die leisels van die ANC in die Wes-Kaap sal opneem ná afloop van die munisipale verkiesing in Augustus. Die ANC sal na bewering oor die volgende paar dae besluit of Fransman sal terugkeer na sy posisie as voorsitter in die provinsie.
Die ANC het voorheen Faiez Jacobs, die provinsiale sekretaris, weer in sy posisie aangestel nadat hy geskors is hangende 'n ondersoek teen hom vir sy beweerde aanranding van voormalige ANC-navorser, Wesley Seal.
Die ANC wou nie Maandag kommentaar lewer nie omdat die party nog nie amptelik kennis ontvang het dat die aanklag teen Fransman teruggetrek is nie.
Geen lid van ANC sal ooit vervolg of skuldig bevind word vir of aan iets nie. Hier is dit weer n arme jong slagoffer teen die ANC. Hy word maar net weer aangestel en hoor maar hoe groot sy mond nou gaan word. JAN se skuld
So sal al die kaders vryloop. Untouchables. Zuma, Yengeni, Shaik, en bowenal, die mitologiese god, reeds die tydelike met die ewige verwissel.
Hoeveel is hierdie vrou betaal om die saak terug te trek?
Weeereens politieke inmenging?
Sy moes seker maar die klag terugtrek om haar werk te kan behou. Daar is seker baie mooi op haar gevoel gespeel.